Hüti klaasikoda

Hüti klaasikoda oli Hiiumaal Hüti külas 1628–1664 tegutsenud esimene Eesti klaasivabrik.

Klaasikoda rajati Rootsi väejuhi ja tollase Hiiumaa suurmaaomaniku Jacob de la Gardie eestvõttel. Klaasikoja hiilgeajal 17. sajandi keskpaigas töötas ettevõttes 30–35 inimest. Seal toodeti aknaklaasi, laboratooriuminõusid, apteegi- ja meditsiiniklaasi, tualettpudeleid, viina-, mõõdu- ja silmaloputusklaase. Konkurents Rootsis ja ülehinnatud Vene turg muutis klaasikoja tulud väikseks ning see sundis Axel Julius De la Gardie'd ettevõtte 1664. aastal sulgema. Koht, kus aastail 1628–1664 asus esimene klaasikoda Eestis – Puhkus Eestis Vaadatud 13.12.2014.

Hüti klaasikoja kunagises asukohas tegi väljakaevamisi 1958–1961 professor Maks Roosma. Tema uurimus avaldati 1966. aastal brošüürina "Hüti klaasikoda Hiiumaal". Väljakaevamistelt leiti ohtralt klaasikojas valminud toodete jälgi.

Hüti klaasikoja asukoht on arvatud ajaloomälestiseks.

 Viited 

 Välislingid 

 Kirjandus 
Maks Roosma, Hiiumaa klaasikoja ajaloost, Eesti NSV Teaduste Akadeemia Toimetised. Ühiskonnateaduste seeria. Köide 13, 1964, nr 1, lk 23–48
Kategooria:Reigi kihelkond
Kategooria:Hiiumaa vald
Kategooria:Hiiumaa ajalugu
Kategooria:Eesti klaasitööstus
Kategooria:Eesti endised ettevõtted
Kategooria:Hiiu maakonna kultuurimälestised
Kategooria:Rootsi valitsusaeg Eestis